Държавен вестник, бр. 52, 2015 г., стр. 41

БРОЙ  52	
Д Ъ Р Ж А В Е Н  В Е С Т Н И К 	
СТР.  41  
4. „Буфер за друга системно значима инсти­
туция“ е собственият капитал, който може да 
се изисква да бъде поддържан съгласно чл. 91. 
5. „Буфер за системен риск“ е собственият 
капитал, който се изисква или може да се 
изиска да бъде поддържан от инвестиционния 
посредник съгласно чл. 98 – 107. 
6. „Комбинирано изискване за буфер“ е 
общият размер на базовия собствен капитал 
от първи ред, който е необходим за покрива­
не на изискването за предпазния капиталов 
буфер, допълнен със специфичния за инвести­
ционния посредник антицикличен капиталов 
буфер, буфера за глобално системно значима 
институция, буфера за друга системно значима 
институция и буфера за системен риск, ако 
са приложими.
7. „Ниво на антицикличния буфер“ е нивото, 
което инвестиционният посредник трябва да 
прилага, за да изчисли специфичния за него 
антицикличен капиталов буфер, и което се 
определя съгласно чл. 110 – 116 или от съот­
ветния орган на трета държава в зависимост 
от конкретния случай.
8. „Вътрешно лицензиран инвестиционен 
посредник“ е инвестиционен посредник, 
лицензиран в държавата членка, за който 
определянето на нивото на антицикличния 
буфер се извършва от комисията.
9. „Индикатор за буфера“ е сравнимо ниво 
на буфера, изчислено в съответствие с насоки 
на ЕССР за определяне на нивото на анти­
цикличния буфер.
Раздел ІІ
Предпазен капиталов буфер и специфичен 
антицикличен капиталов буфер
Чл. 79. (1) Инвестиционният посредник 
поддържа предпазен капиталов буфер, който е 
капиталово изискване в допълнение на базовия 
собствен капитал от първи ред, поддържан 
за покриване на капиталовото изискване, съ­
гласно чл. 92 от Регламент (ЕС) № 575/2013.
(2) Инвестиционният посредник изпълня­
ва изискването за поддържане на предпазен 
капиталов буфер с базов собствен капитал 
от първи ред.
(3) Предпазният капиталов буфер се равнява 
на 2,5 % от общата сума на общата рискова 
експозиция на инвестиционния посредник на 
индивидуална и консолидирана основа, изчис­
лена по чл. 92, параграф 3 от Регламент (ЕС) 
№ 575/2013 и приложима в съответствие с част 
първа, дял II от Регламент (ЕС) № 575/2013.
Чл. 80. (1) Ако инвестиционен посредник 
отговоря на критериите за малко и средно 
предприятие, може да поиска да бъде освобо­
ден от поддържането на предпазен капиталов 
буфер по чл. 79, ал. 1. 
(2) Комисията взема решение в едномесечен 
срок за освобождаване по реда на чл. 76, ако 
освобождаването не води до застрашаване 
стабилността на финансовата система в Ре­
публика България. 
(3) При промяна в микро- и макроико­
номическата среда, с което се застрашава 
стабилността на финансовата система в Ре­
публика България, комисията взема решение 
да бъде отменено освобождаването по ал. 2.
(4) Комисията уведомява Европейската 
комисия, ЕССР, ЕБО и компетентните органи 
на засегнатите държави членки съответно за 
всяко свое решение по ал. 2 и 3. 
(5) Категоризирането на инвестиционен 
посредник като малко или средно предприя­
тие се извършва въз основа на критериите по 
Закона за малките и средните предприятия.
Чл. 81. (1) Инвестиционният посредник 
не може да използва базовия собствен ка­
питал от първи ред, определен за покриване 
на изискването за поддържане на предпазен 
капиталов буфер по чл. 79 за изпълнение на 
изискванията, наложени по чл. 118, ал. 1, 
т. 11 – 22 ЗПФИ. 
(2) В случай на неизпълнение на изисква­
нията по чл. 79, ал. 1 – 3 инвестиционният 
посредник подлежи на ограничения по от­
ношение на разпределенията, предвидени в 
чл. 119, ал. 2, 3 и 5.
Чл. 82. (1) Инвестиционният посредник 
поддържа специфичен антицикличен капи­
талов буфер, който е капиталово изискване в 
допълнение на базовия собствен капитал от 
първи ред, поддържан за покриване на капи­
таловото изискване, по чл. 92 от Регламент 
(ЕС) № 575/2013, както и на изискването за 
поддържане на предпазен капиталов буфер 
по чл. 79 и на всички изисквания, наложени 
по чл. 118, ал. 1, т. 11 – 22 ЗПФИ.
(2) Инвестиционният посредник изпълнява 
изискването за поддържане на специфичен ан­
тицикличен капиталов буфер с базов собствен 
капитал от първи ред.
(3) Специфичният антицикличен капита­
лов буфер се изчислява като общата сума от 
рисковите експозиции на инвестиционния 
посредник, изчислени в съответствие с чл. 92, 
параграф 3 от Регламент (ЕС) № 575/2013, 
умножени по среднопретеглената стойност 
на нивата на антицикличния буфер, които 
се изчисляват съгласно чл. 118, ал. 1 – 4 на 
индивидуална и консолидирана основа, при­
ложима в съответствие с част първа, дял II 
от Регламент (ЕС) № 575/2013.
Чл. 83. (1) Ако инвестиционен посредник 
отговаря на критериите за малко и средно 
предприятие, може да поиска да бъде освободен 
от поддържането на специфичен антицикличен 
капиталов буфер по чл. 82, ал. 1. 
(2) Комисията взема решение в едномесечен 
срок за освобождаване по реда на чл. 76, ако 
освобождаването не води до застрашаване 
стабилността на финансовата система в Ре­
публика България.